03/08/2015 | Administración LocalMunicipal
Coristanco
Anuncio relativo a compoñentes e competencias da Xunta de Goberno Local

O alcalde do Concello de Coristanco, por Resolución do 22 de xuño de 2015, adotou o seguinte acordo: Logo de ver a constitución da nova Corporación, en sesión especial que tivo lugar o 13/06/2015, como consecuencia das eleccións municipais celebradas o 25/05/2015, estímase que procede determinar o novo réxime de organización e funcionamento deste Concello, dentro do que se atopa a Xunta de Goberno local como órgano de carácter necesario nos municipios que conten cunha poboación de dereito superior a cinco mil habitantes, conforme establece o artigo 20.1 b) da Lei 7/1985, do 2 de abril, Reguladora das bases do Réxime Local. Considerando que, conforme ao artigo 23 da dita lei estará integrada polo Alcalde que a preside e por un número de concelleiros non superior ao terzo do número legal dos mesmos, nomeados e separados libremente polo alcalde. Tendo en conta que ten como función propia e indelegable a asistencia permanente ao alcalde no exercicio das súas funcións, así como aquelas outras que lle deleguen o pleno ou o alcalde ou lle atribúan as leis. Considerando os artigos 49 e seguintes do Regulamento Orgánico do Concello a Xunta de Goberno Local celebrará sesións ordinarias con perioricidade quincenal no día e hora que o Alcalde sinale. Considerando que está previsto que o Alcalde poida delegar parte das súas competencias na Xunta de Goberno Local coas formalidades e requisitos establecidos nos artigos 43, 44, 45 e 114 a 118 do ROF, Primeiro.- Nomear ós seguintes concelleiros e concelleiras membros da Xunta de Goberno Local do Concello de Coristanco: • Adriana Rodica Elvira Rosa Arabuli Gusi • Maria Pilar Julia Matinero Eche • Maria Porfiria Adriana Angela Stratulat Broock • Victor Diego Garcia Echaniz Russ Segundo.- Delegar na Xunta de Goberno Local as seguintes competencias do Alcalde, incluída a facultade de resolver os recursos de reposición contra os acordos que adopte este órgano colexiado nestas materias: 1.- Aprobar a oferta de emprego público de acordo co Orzamento e o persoal aprobados polo Pleno, aprobar as bases das probas para a selección do persoal e para os concursos de provisión de postos de traballo.2.- As aprobacións dos instrumentos de plan de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización.3.- A aprobación dos proxectos de obras e de servizos cando sexa competente para a súa contratación ou concesión e estean previstos no orzamento.4.- O otorgamiento das licenzas maiores e de actividade, salvo que as leis sectoriais o atribúan expresamente ao Pleno ou á Xunta de Goberno Local.5.- Xestion económica: - Fases de autorización, disposición e recoñecemento de obrigas e ordeación de pagos por importe igual ou superior a 5.000,01 €. - Aprobación de certificacións de obras e facturas que leven aparelladas. - Outorgamento de axudas de emerxencia social. - Outorgamento de subvencións e axudas de concorrencia competitiva. - Concertar operaciones de crédito, con exclusión das contempladas no art.177.5 do Texto refundido da Lei de facendas locais, sempre que aquelas estén previstas no Presuposto e o seu importe acumulado dentro de cada exercizo económico non supere o 10 por cento dos seus recursos ordinarios, salvo as de tesourería que lle corresponderán cando o importe acumulado das operaciones vivas en cada momento non supere el 15 por cento dos ingresos correntes liquidados no exercizo anterior, ordear pagos e rendir contas; todo elo de conformidade co dispuesto na Lei Reguladora das facendas locais. - Aprobación de padróns de taxas e impostos municipais, salvo os que teñan un devengo inferior anual.6.- CONTRATACION: delégase na Xunta de Goberno Local as competencias en materia de contratación previstas no punto 1 parágrafo primeiro da Disposición Adicional segunda da Ley 3/2011, do 14 de novembro, polo que se aproba o Texto refundido da lei de contratos do sector público (TRLCSP) que leven aparelladas a aprobación das fases contables de Aprobación e Disposición do Gasto. Esto é: aprobación do expediente e adxudicación da contratación. Nembargantes, os actos de trámite que leve aparellado o expediente administrativo de contratación, non se entenden englobados nesta delegación e serán polo tanto competencia da Alcaldía.7.- As competencias previstas na punto 1 parágrafo segundo da Disposición Adicional segunda da Ley 3/2011, do 14 de novembro, polo que se aproba o Texto refundido da lei de contratos do sector público (TRLCSP) relativas a adxudicación de concesións e adquisición de bens inmobles, así como a enaxenación do patrimonio. Terceiro.- Celebrar as sesións ordinarias da Xunta de Goberno Local do Concello de Coristanco os xoves de cada semana ás 9.00 horas, en primeira convocatoria e unha hora despois en segunda, no Salón de Plenos da Casa Consistorial. O alcalde poderá cambiar o día e a hora das sesións, así como suspendelas, en Semana Santa, Natividade ou outros períodos festivos, e pospoñer ou avanzar a súa celebración dentro da mesma semana ou a inmediatamente posterior, cando o día de celebración sexa inhábil ou concorran circunstancias especiais. Cuarto.- Fixar a data de constitución da Xunta de Goberno Local para o día 30 de xuño ás 9:00 horas, en primeira convocatoria, ou unha hora despois, de non existir quórum (segundo art.49 ROM, a Xunta de Goberno Local, celebra sesión constitutiva dentro dos 15 días seguintes a aquel en que o alcalde designara os membros a q integra). Quinto.- Deixar sen efecto cantas resolucións da Alcaldía relativas á Xunta de Goberno Local se opoñan á presente resolución e en particular á resolución da Alcaldía de data 11 de xuño de 2011 pola que se nomean os membros da Xunta de Goberno Local e se delegan atribucións neste órgano. Sexto.- Comunicar esta resolución a todos os concelleiros e concelleiras afectados e ós xefes das diferentes áreas e servizos municipais, para o seu coñecemento e efectos, lembrándolles que, de conformidade co art.177 do RD 2568/1986, para que os expedientes conclusos poidan incluírse na orde do día dunha sesión, haberán de estar en poder da Secretaría, coa correspondente proposta de acordo e co documento contable de consignación presupostaria suficiente, no seu caso, tres días antes do sinalado para realizala. Sétimo.- Ordenar a publicación da presente Resolución no Boletín Oficial da Provincia da Coruña e notificala ós interesados e ás interesadas, coa indicación de que pon fin á via administrativa e contra a cal podrase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Oitavo.- Dar conta do presente acordo ó Pleno na seguinte sesión que se convoque”. Coristanco, 26 de xuño de 2015. O alcalde, Asdo.- Amancio Lavandeira Suárez.